Rettens dom (Ottende Afdeling) af 17. oktober 2012 – Spanien mod Kommissionen
(Sag T-491/09)
»EUGFL – Garantisektionen – udgifter, som er udelukket fra finansiering – præmier inden for fåre- og gedekødssektoren – kontrol på stedet«
1.                     Landbrug – fælles landbrugspolitik – finansiering over EUGFL – tildeling af støtte og præmier – medlemsstaternes forpligtelse til at indføre et effektivt system med administrativ kontrol og kontrol på stedet – ikke-pålidelige kontrolforanstaltninger – afslag på finansiering gennem fonden (Rådets forordning nr. 3508/92; Kommissionens forordning nr. 2419/2001) (jf. præmis 19, 20 og 72-75)
2.                     Landbrug – fælles landbrugspolitik – finansiering over EUGFL – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Fællesskabets retsforskrifter – den berørte medlemsstats anfægtelse – bevisbyrde – fordeling mellem Kommissionen og medlemsstater (Rådets forordning nr. 1258/1999 og nr. 1290/2005) (jf. præmis 21-25 og 89)
3.                     Institutionernes retsakter – begrundelse – forpligtelse – rækkevidde – afgørelse om afslutning af EUGFL-regnskaberne – forpligtelsen overholdt som følge af modtagermedlemsstatens snævre samarbejde i forbindelse med udarbejdelsen af afgørelsen (art. 296 TEUF) (jf. præmis 26)
4.                     Institutionernes retsakter – forordninger – forordning, der foreskriver specifikke kontrolforanstaltninger – medlemsstaternes manglende skønsbeføjelse – undladelse af gennemførelse – berettigelse – et andet kontrolsystems bedre effektivitet – ikke tilladt (jf. præmis 37 og 51)
5.                     Landbrug – fælles landbrugspolitik – finansiering over EUGFL – tildeling af støtte og præmier – medlemsstaternes forpligtelse til at indføre et effektivt system med administrativ kontrol og kontrol på stedet – indirekte forpligtelse – rækkevidde [Kommissionens forordning nr. 2419/2001, art. 25, stk. 2, litra c); Rådets direktiv 92/102, art. 4, stk. 1, litra b)] (jf. præmis 80)
Angående
Påstand om delvis annullation af Kommissionens beslutning 2009/721/EF af 24. september 2009 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 257, s. 28).
Konklusion
1)
Europa-Kommissionen frifindes.
2)
Kongeriget Spanien betaler sagens omkostninger.